Яшчэ і сёння знаходжуся пад уражаннем ад спектакля Рэспубліканскага тэатра беларускай драматургіі “Тры Жызэлі” Андрэя Курэйчыка, які я паглядзела ўчора. Найцікавейшую гісторыю, якая заснавана на рэальных падзеях, — гісторыю парыжанкі Жызэль, якая падчас 2-й Сусветнай вайны ўдзельнічала ў французскім Супраціве, пазнаёмілася з савецкім салдатам Сяргеем, былым палонным, выйшла за яго замуж і пасля заканчэння вайны паехала ўслед за ім у СССР і замест звыклага, камфортнага жыцця ў родным Парыжы атрымала ўсе рэаліі беларускай калгаснай вёскі Карзуны, — сыгралі народная артыстка Беларусі Таццяна Мархель, заслужаная артыстка Рэспублікі Беларусь цудоўнейшая Людмила Сидоркевич, Вераніка Буслаева, Аляксандр Гарцуеў, Наталля Халадовіч, Ілля Ясінскі, Сяргей Шымко, Максім Брагінец, Дзмітрый Давідовіч, Андрэй Дабравольскі і іншыя. Мацнейшая ігра акцёраў — вялікі дзякуй, шаноўныя!.. Моцная, захапляльная сюжэтная лінія — дзякуй аўтару п’есы!.. На сцэне — усё, як у жыцці. Зала і рагатала, і спачувала, але абыякавым не застаўся ніхто. Дзякуй, спадарыні Вера Буланда за падказку паглядзець гэты спектакль! ВЕЛЬМІ РАЮ ЯГО ЎСІМ!